Canton 10

El canton 10 (bosniach e serb: Kanton 10, croat: Županija 10) a l'è vun di canton de la Federazzion de Bosnia e Erzegovina, el pussee grand per territori e quell de vot per popolazzion, che per la pupart l'è de etnia croata. El caploeugh l'è Livno, menter l'assemblea legislativa la se troeuva a Tomislavgrad. A nivell cantonal l'è ciamad canton de l'Herceg-Bosna (croat: Hercegbosanska županija) e 'l dopera i simboi de la veggia republega croata de l'Herceg-Bosna separatista: la Cort Costituzzional l'ha deciarad incostituzzional el nom, che 'l se podaria doperà per tucc i canton, e i simboi, perchè representen domà vuna di trè etnie del Paes, ma i doperen istess: bandera e stema inn compagn de quei del canton de l'Erzegovina Ocidental. El gh'ha dent i municipalità de Tomislavgrad, Drvar, Kupres, Bosansko Grahovo, Glamoč e la cità de Livno. Ligam de foeura Sit ofizzial Alter proget Wikimedia Commons el gh'ha dent imagin o alter archivi su Canton 10